<mapframe>: See JSON-sisu pole õige GeoJSON+simplestyle. Järgmises loendis on kõik katsed tõlgendada seda vastavalt JSON-skeemile. Need kõik ei ole vead.* /0/query: The property query is required
* /0/ids: The property ids is required
* /0: Failed to match at least one schema
* /0/title: The property title is required
* /0/service: Does not have a value in the enumeration ["page"]
* /0: Failed to match exactly one schema
* /0/geometries: The property geometries is required
* /0/type: Does not have a value in the enumeration ["GeometryCollection"]
* /0/type: Does not have a value in the enumeration ["MultiPolygon"]
* /0/type: Does not have a value in the enumeration ["Point"]
* /0/type: Does not have a value in the enumeration ["MultiPoint"]
* /0/type: Does not have a value in the enumeration ["LineString"]
* /0/type: Does not have a value in the enumeration ["MultiLineString"]
* /0/type: Does not have a value in the enumeration ["Polygon"]
* /0/coordinates: The property coordinates is required
* /0/geometry: The property geometry is required
* /0/type: Does not have a value in the enumeration ["Feature"]
* /0/features: The property features is required
* /0/type: Does not have a value in the enumeration ["FeatureCollection"]

Tallinna–Tartu–Võru–Luhamaa maantee VõrumaalKiiruskaamera Tallinna–Tartu–Võru–Luhamaa maanteel
**Tallinna–Tartu–Võru–Luhamaa maantee** (põhimaantee nr 2, rahvusvahelise E-tee (Tallinna–Tartu–Luhamaa maantee) tähis E263) on Eesti pikim maantee pikkusega 284,555 km. Esimesed 5505 m kulgevad Tallinnas ja seega on Transpordiameti alluvuses 279,05 km maanteed. Esimesed 84 kilomeetrit teest on 2+2 I klassi maantee.

Maantee algab Tallinnas Viru väljakult ja lõpeb ristumisel Riia–Pihkva maanteega.

Eesti põhimaanteede kogupikkusest moodustas see maantee 2011. aastal 17,6% ja sealne liiklus moodustas 25,4% põhimaanteede liikluskoormusest.

Tallinna–Tartu–Võru–Luhamaa maanteele paigutati esimesena Eestis statsionaarsed kiiruskaamerad.

Maantee läbib Harju, Järva, Jõgeva, Tartu, Põlva ja Võru maakonda.

Ajalugu
-------

### Varasem ajalugu

Tallinna ja Tartu vahel kulges sajandeid tagasi looduslik rada, mida mööda kulges ühest linnast teise reisimine mitu päeva. Kartograaf Tõnu Raidi uurimusele tuginedes võib väita, et seda teed kasutati juba enne Jüriöö sündmusi. Kuna 1304. aastal sõlmiti Tartus või Paides Liivimaa ordu ja Riia linna lepitamiseks kogu Liivimaa seisuste vaheline liiduleping, siis pidi Tallinnast ja Tartust Paidesse minev tee juba olemas olema.

Kui keskajal eksisteerisid vaid looduslikud rajad, siis tänapäevases tähenduses teed hakkasid tekkima Rootsi ajal. 1638. aastal viidi Eesti alal sisse riiklik postikorraldus: loodi postiteede ja postijaamade võrgustik. 17. sajandil kulges Tartu ja Tallinna vaheline postitee üle Rakvere. Juba Rootsi ajal olid olemas nii Piibe maantee kui ka Põltsamaa ja Mäo kaudu Tartust Tallinna viiv tee. Tõnu Raidi hinnangul pole nende maanteede kuju hiljem kuigi oluliselt muudetud.

 *Pikemalt artiklis Tallinna–Tartu postimaantee*
### 20. sajand

1928. aastal ehitatud Kärevere sild, mis kukkus kokku juba kaks päeva pärast selle vastuvõtmist
Ajalooliselt oli Eesti jagatud kaheks erinevaks haldusüksuseks: Eestimaaks ja Liivimaaks. Kuna Tartu asus Liivimaal, mille keskus oli Riia, siis suurt vajadust Tallinna ja Tartu vahet käia ei olnud. Tallinna–Tartu maantee muutus Eesti tähtsaimaks maanteeks alles 20. sajandil ja sedagi järk-järgult.

Kuni 1920. aastate keskpaigani lõppes praegune Tallinna–Tartu maantee trass Põltsamaa juures, kust tee suundus Aidu kaudu Piibe maanteele. Põltsamaalt Kärevereni ei läinud enam peatee, vaid kihelkonnatee. Kärevere juures pöördus tee Vasula suunas, kuni kohtus Piibe maanteega. Põhjus seisnes selles, et kuni 1928. aastani ei olnud Käreveres silda ja üle Emajõe pääses vaid paadiga. 1928. aastal ehitatud esimene Kärevere sild kukkus juba kaks päeva pärast selle vastuvõtmist kokku. Tallinna–Mäo–Põltsamaa maantee oli sellel ajal rohkem tuntud kui osa Tallinna–Riia maanteest. Põltsamaalt läks maantee edasi Viljandi suunas, kust liiguti juba läbi Karksi-Nuia Polli piiripunkti.

1930. aastatel plaaniti ehitada uus Tallinna–Riia maantee üle Paide ja Põltsamaa, mis oleks sirgjoones ulatunud Tallinnast Põltsamaani. Tee laius pidi tulema 8 meetrit, tee aluseks graniitkivi ja tee pidi kaetama kruusaga. Viljandimaal pidi tee kulgema otse üle Parika raba ja üle kõrgete orgude. Maanteel oleks võinud sõita kiirusega kuni 150 kilomeetrit tunnis. Kui Tallinnast Paideni kulgev vana tee oli 101 kilomeetrit pikk, siis uus plaan nägi ette lühendada seda 79 kilomeetrini. Kogu Tallinna ja Tartu vaheline trass pidi lühenema 200 kilomeetrilt 176-le. Ehitus algas 1934. aasta detsembris Tallinna juurest ja parimatel päevadel töötas ehitusel ligi 450 inimest. Maantee maksumuseks oli planeeritud 2,4 miljonit krooni, kuid riik selleks piisavaid vahendeid ei eraldanud. Eelarveaastal 1934/1935 eraldati projektile ainult 50 000 krooni. Ehitustöö jätkus siiski vahelduva eduga ja 1940. aastaks oli kuni Assakuni valminud 8 kilomeetrit uut teed.

Kui varem kasutati Tallinna ja Tartu vahel liiklemiseks peamiselt Piibe maanteed, siis 1940. aastate lõpus hakati eelisarendama Mäod ja Põltsamaad läbivat trassi. Praegusest Tallinna–Tartu maanteest sai üleliidulise tähtsusega maantee. Eesti NSV-s olid teised liiduliselt tähtsad maanteed vaid Tallinna–Narva ja Tallinna–Pärnu. Sel ajal oli Tartu maantee kitsas ja käänuline kruusatee, mis tuiskas talviti kinni. 1947. aastal oli tolmuvaba katte all vaid 4,4 kilomeetrit ja sedagi linnade juures.

Mustkatte alla sai kogu trass alles 1960. aastaks. Kuna teekatte alust ei tugevdatud, siis kippus kate lagunema. Olukord paranes mõne aasta pärast, kui trassi hakati suures mahus rekonstrueerima. Teele ehitati korralik muldkeha, mille järel kevadine suurvesi liiklust enam ei takistanud. 1960. aastate algul hakati maanteele tegema ka asfaltbetoonkatet.

Suuremahulisemad ehitustööd toimusid maanteel 1970. aastate ja 1980. aastate algul. Aastatel 1986–1990 ehitati Tallinna ja Jüri vahele Tallinna–Tartu maantee esimene neljarealine kahe eraldatud sõidusuunaga lõik. 1990. aastal alustati Jüri–Vaida teelõigu neljarealiseks ehitamist, kuid Eesti taasiseseisvumisele järgnenud majanduslanguse tõttu jäi ehitustöö 1993. aastal seisma. Ehitust saadi jätkata alles 1997. aastal ning 1998. aastaks jõudis neljarealine maantee Vaidani.

### 21. sajand

Puurmani liiklussõlme ehitus 2007. aastal
Tallinna–Tartu maantee neljarealiseks ehitamine jätkus 2000. aastate alguses vaevaliselt. 2003. aastaks oli valminud neljarealine maantee Vaidast Aruvallani, kuid ilma eritasandiliste liiklussõlmedeta ja kogujateedeta. Suuremad ehitustööd Vaida–Aruvalla teelõigul algasid 2007. aastal, kui Eesti sai hakata kasutama Euroopa Liidu toetusrahasid. Ehituse käigus viidi teelõik vastavusse I klassi nõuetele, ehitati välja kogujateed, eritasandilised liiklussõlmed ja kergliiklusteed. 2007. aastal avati liiklusele ka Puurmani liiklussõlm. 2010. aastal valmis Kesk-Eesti tähtsaim liiklussõlm, Mäo liiklussõlm. Ehitustööde käigus viidi 6-kilomeetrine Tallinna–Tartu maantee lõik uuele trassile ning teelõik ehitati neljarealise esimese klassi maanteena.

Tallinna–Tartu maantee neljarealiseks ehitamist jätkati 2011. aastal, kui alustati Aruvalla–Kose teelõigu neljarealiseks ehitamist. I klassi standarditele vastav teelõik valmis 2013. aastal. Projekti raames rajati teelõigule ka Eesti esimene ökodukt. Samal aastal avati liiklusele ka Postimaja liiklussõlm Tartu ringteel. Ehitustööde käigus ehitati Tartu–Võru maantee 2-kilomeetrine lõik neljarealiseks. Maantee laiendamist Võru suunas jätkati 2014. aastal ning juba järgmisel aastal avati 3-kilomeetrine neljarealine teelõik Lemmatsi ja Lennujaama teede vahel.

Ökodukt Tallinna–Tartu–Võru–Luhamaa maanteel 2016. aastal
Esimene 2+1 möödasõidualadega lõik Tallinna–Tartu maanteel avatati liiklusele 2017. aastal Annikvere ja Neanurme vahel. 2018. aastal valmis Valmaotsa–Kärevere 2+1 teelõik ja 2019. aastal avati Pikknurme–Puurmani möödasõidualadega teelõik.

2017. aastal algas Eesti ajaloo suurim tee-ehitus, kui alustati Tallinna–Tartu maantee Kose–Võõbu lõigu neljarealiseks ehitamist. Ehitatava lõigu pikkus oli 23 kilomeetrit, mis oli jaotatud kaheks eri ehituslepinguga jupiks. Erinevalt varasematest lõikudest ehitati Kose ja Võõbu vaheline maantee täiesti uuele trassile. Välja ehitati eritasandilised liiklussõlmed, risted ja ökoduktid. Uue lahendusena on maanteel kasutatud samatasandilisi loomade teeületuskohti, kus ulukite lähenemise maanteele tuvastavad spetsiaalsed andurid ja edastavad vastava info muutuva teabega liiklusmärkidele, mis langetavad seejärel piirkiirust. 2020. aasta augustis avatud teelõik oli esimene Eesti, kus saab sõita kiirusega 120 km/h.

2022. aasta septembris avati maantee uus neljarealine Võõbu–Mäo teelõik pooles laiuses. 

Täislaiuses avati Võõbu–Mäo lõik 2022. aasta lõpus. Sellega sai I klassi maanteeosa pikkuseks 84 km, mis moodustab ligikaudu poole Tallinna ja Tartu vahel kulgevast maanteest; see teelõik on 2022. aasta seisuga Eesti kõige pikem I klassi maantee.

2022. aasta novembris valmis ka neljarealine teelõik Tartu lähedal Kärevere Kardla vahel.

Sillad maanteel
---------------

Assaku viadukt 2020. aastal
Anna kirikuaed paikneb vahetult maantee kõrval
Maantee Mäos
Maantee Tallinnas
Sildade nimistu pärineb Teeregistri andmebaasist

| Silla nimi | Kaugus maantee algusest, km | Ületatav takistus |
| --- | --- | --- |
| Assaku viadukt | 8,859 | Järveküla–Jüri tee |
| Assaku jalakäijate tunnel | 9,299 | Jalakäijate tee |
| Tankla viadukt | 11,544 | Jüri bensiinijaama tee |
| Pildiküla jalakäijate tunnel | 11,927 | Jalakäijate tee |
| Jüri I viadukt | 12,235 | Tallinna ringtee |
| Jüri II viadukt | 12,635 | Tallinna ringtee |
| Vana-Aaviku karjaviadukt | 14,350 | Karjatee |
| Vaida I sild | 19,435 | Pirita jõgi |
| Vaida II sild | 19,457 | Pirita jõgi |
| Piuga jalakäijate tunnel | 28,132 | Jalakäijate tee |
| Saula I sild | 29,837 | Pirita jõgi |
| Saula II sild | 29,796 | Pirita jõgi |
| Kolu viadukt | 33,052 | Kolu–Tammiku tee |
| Kuivajõe sild | 36,455 | Kuivajõe jõgi |
| Liiva viadukt | 39,331 | Liiva tee |
| Torupilli viadukt | 40,923 | Kuivajõe–Liiva tee |
| Vardja sild | 44,462 | Vardja jõgi |
| Uuejõe sild | 46,756 | Sange oja |
| Kõrvenõmme sild | 48,495 | Sange oja |
| Kukepala sild | 55,888 | Pirita jõgi |
| Lintsi sild | 59,541 | Lintsi jõgi |
| Kükita sild | 81,189 | Pärnu jõgi |
| Tarbja I viadukt | 82,714 | Tarbja–Lasputre tee |
| Tarbja II viadukt | 82,710 | Tarbja–Lasputre tee |
| Mäo I sild | 85,234 | Vodja jõgi |
| Mäo II sild | 85,217 | Vodja jõgi |
| Valgma I viadukt | 86,672 | Mäo–Tarbja–Eivere–Korba tee |
| Valgma II viadukt | 86,648 | Mäo–Tarbja–Eivere–Korba tee |
| Põhjaka sild | 88,586 | Esna jõgi |
| Adavere jalakäijate tunnel | 115,401 | Jalakäijate tee |
| Põltsamaa sild | 120,645 | Põltsamaa jõgi |
| Suudari sild | 130,752 | Umbusi jõgi |
| Pikknurme sild | 138,748 | Pikknurme jõgi |
| Puurmani viadukt | 144,392 |  |
| Puurmani 3. sild | 144,616 | Pedja jõgi |
| Siniküla sild | 155,499 | Laeva jõgi |
| Kärevere II sild | 165,424 | Laeva jõgi |
| Kärevere sild | 166,741 | Emajõgi |
| Eerika jalakäijate tunnel | 180,411 | Jalakäijate tee |
| Raja jalakäijate tunnel | 180,827 | Jalakäijate tee |
| Aardla kergliikluse tunnel | 182,127 | Jalakäijate tee |
| Variku viadukt | 182,897 | Raudtee |
| Postimaja viadukt | 183,995 | Maantee rambid |
| Tõrvandi I viadukt | 186,406 | Kohalik tee |
| Tõrvandi II viadukt | 186,395 | Kohalik tee |
| Lennu jalakäijate tunnel | 187,233 | Jalakäijate tee |
| Lennu viadukt | 187,551 | Ühendustee |
| Liitva sild | 246,291 | Võhandu jõgi |
| Vana-Võhandu sild | 248,291 | Koreli oja |
| Umbsaare raudteeviadukt | 254,252 | Raudtee |
| Vastseliina II sild | 273,522 | Piusa jõgi |

Viited
------

1. 1 2  "Tallinna-Tartu maanteest on neljarajaliseks saanud 84 kilomeetrit". *ERR*. 28. november 2022. Vaadatud 10.12.2022.
2. ↑  "Autopargi läbisõit Eestis 2011. aastal, vahearuanne, TTÜ Teedeinstituut 2012" (PDF). Originaali (PDF) arhiivikoopia seisuga 11. juuli 2014. Vaadatud 6. novembril 2012.
3. ↑  Maanteeamet paneb täna Tallinna-Tartu maanteele üles esimese kiiruskaamera Postimees, 7. juuli 2009.
4. 1 2 3 4 5 6 7 8  Mairo Rääsk (20. november 2010). "Aastasajad vormisid looduslikust rajast tiheda liiklusega Tallinna—Tartu maantee". *Sakala*. Vaadatud 09.04.2021.
5. 1 2 3  Rainer Kerge (16. veebruar 2008). "Kuidas Tallinnast Tartusse pääseb ehk kui vana on ühendus kahe linna vahel". *Õhtuleht*. Vaadatud 09.04.2021.
6. ↑  *Sakala*, 28.09.1934.
7. ↑  Urmas Paet (4. august 1998). "Tallinna-Tartu maantee sai jupivõrra siledamaks". *Postimees*. Vaadatud 09.04.2021.
8. ↑  Villu Päärt (10. jaanuar 2001). "Tallinna-Tartu maantee valmib Maailmapanga toel". *Postimees*. Vaadatud 09.04.2021.
9. ↑  Agnes Kuus (16. september 2008). "Tallinna–Tartu maantee värskeim lõik sai kohalikelt kiita". *Postimees*. Vaadatud 09.04.2021.
10. ↑  Taimi Käos (8. detsember 2007). "Maanteeamet tutvustas plaane". *Lõuna-Eesti Postimees*. Vaadatud 09.04.2021.
11. ↑  "Mäos avatakse pool miljardit krooni maksev liiklussõlm". *delfi.ee*. 29. september 2010. Vaadatud 10.04.2021.
12. ↑  "Täna avatakse Tartu maantee Aruvalla-Kose teelõik". *ärileht.delfi.ee*. 18. november 2013. Vaadatud 09.04.2021.
13. ↑  Oliver Kahu (21. november 2013). "Tartus avatakse homme Postimaja liiklussõlm". *ERR*. Vaadatud 09.04.2021.
14. ↑  Kertu Kula (23. juuli 2014). "Tartu läänepoolsel ümbersõidul algavad varsti teetööd". *Tartu Postimees*. Vaadatud 09.04.2021.
15. ↑  Mirjam Mäekivi (9. november 2017). "Tallinna-Tartu maantee esimene 2+1 möödasõiduala avatakse liiklusele". *ERR*. Vaadatud 04.04.2017.
16. ↑  Grete Põlluste (13. august 2020). "GRAAFIK ja VIDEO | Kauaoodatud edusamm: homme avatakse neljarealine Kose-Võõbu lõik Tallinna-Tartu maanteel". *ärileht.delfi.ee*. Vaadatud 09.04.2021.
17. ↑  Ain Alvela (märts 2020). "Moodsaim lõik Tallinna-Tartu maanteest kulgeb üle raba". *ehitusest.ee*. Vaadatud 09.04.2021.
18. ↑  "Arhiivikoopia". Originaali arhiivikoopia seisuga 24. juuni 2021. Vaadatud 18. juunil 2021.`{{netiviide}}`: CS1 hooldus: arhiivikoopia kasutusel pealkirjana (link)
19. ↑  Tallinna-Tartu maanteel saab sõita uuel Võõbu-Mäo teelõigul ERR Uudised, 29.09.2022.
20. ↑  "Teeregister". Originaali arhiivikoopia seisuga 28. aprill 2021. Vaadatud 9. aprillil 2021.

Välislingid
-----------

 Tallinna–Tartu–Võru–Luhamaa tee – pildid, videod ja helifailid Wikimedia Commonsis

| * v
* r
Eesti maanteed |
| --- |
|  Põhimaanteed | 
1 **·**  2 **·**  3 **·**  4 **·**  5 **·**  6 **·**  7 **·**  8 **·**  9 **·**  10 **·**  11 **·**  92 |
|  Tugimaanteed | 
12 **·**  13 **·**  14 **·**  15 **·**  17 **·**  18 **·**  20 **·**  21 **·**  22 **·**  23 **·**  24 **·**  25 **·**  26 **·**  27 **·**  28 **·**  29 **·**  31 **·**  32 **·**  33 **·**  34 **·**  35 **·**  36 **·**  37 **·**  38 **·**  39 **·**  40 **·**  41 **·**  42 **·**  43 **·**  44 **·**  45 **·**  46 **·**  47 **·**  49 **·**  50 **·**  51 **·**  52 **·**  53 **·**  54 **·**  55 **·**  57 **·**  58 **·**  59 **·**  60 **·**  61 **·**  62 **·**  63 **·**  64 **·**  65 **·**  66 **·**  67 **·**  68 **·**  69 **·**  70 **·**  71 **·**  72 **·**  73 **·**  75 **·**  76 **·**  77 **·**  78 **·**  79 **·**  80 **·**  81 **·**  82 **·**  83 **·**  84 **·**  85 **·**  86 **·**  87 **·**  88 **·**  89 **·**  90 **·**  91 **·**  93 **·**  94 **·**  95 |
|  Kõrvalmaanteed | 
Eesti kõrvalmaanteede loend |